Nos Ansellus Dei gratia Eduensis episcopus universis presentem cartulam inspecturis, notum facimus quod venerabilis in Christo pater Guido Dei gratia Eduensis episcopus de communi assensu nostro tunc decano Eduensi cum universo ejusdem loci capitulo in villa sua de Sedeloco, franchisiam stabilivit, super qua dicte ville litteras suas patentes tradidit et concessit. Quarum tenor talis est: Ego Guido Dei gratia Eduensis episcopus. . . . . . . . . . . . . . . . . . Nos vero dictus Ansellus nunc divina Providentia episcopus institutus, dictam franchisiam ratam habentes et gratiam eam concedentes et laudantes quod in litteris prefatorum Guidonis predecessoris nostri et Capituli Eduensis plenius continetur auctoritate nostra duximus confirmandum, supra dicta omnia bona fide tenenda promittentes et observanda. Et ad majorem hujus rei noticiam et testimonium presenti cartule sigilli nostri apposuimus firmamentum. Actum est hoc apud Tullionem, anno dominice Incarnationis millesimo ducentesimo quinquagesimo primo, mense aprilis.